पीएम मोदी सरकार के सभी मंत्रियों में से विदेश मंत्री सुषमा स्वराज सोशल मीडिया पर सबसे ज्यादा सक्रिय रहती हैं. अभी तक का उनका रिकॉर्ड रहा है उनसे विदेशी मामलों से संबंधित जिसने भी मदद मांगी है उन्होंने तुरंत कार्यवाही की है. एक सर्वे के मुताबिक सोशल मीडिया में सबसे ज्यादा फॉलो किए जाने वाले दुनिया के शीर्ष 10 नेताओं में वह अकेली महिला हैं. विदेश मंत्री ने पासपोर्ट का मुद्दा है या फिर किसी देश में लड़ाई की वजह से वहां फंसे भारतीयों को निकालना हो, हर किसी में उन्होंने अपने काम को बाखूबी अंजाम दिया है. लेकिन कुछ ऐसे भी लोग हैं जो उनको उल्टे-सीधे ट्वीट करते रहते हैं लेकिन सुषमा ऐसे ट्वीट का जवाब भी उन्हीं के अंदाज में देती हैं. पिछले साल ही कुछ लोगों ने रेफ्रिजरेटर और कार खराब होने तक की शिकायत कर डाली थी. गुरुवार की सुबह भी उनको ऐसा ही ट्ववीट किया गया और यह ट्वीट ‘धरती के बाहर’ से किया गया है. करन सैनी के नाम के शख्स ने ट्वीट किया ‘ मैं मंगल ग्रह में फंस गया हूं. 987 दिन पहले मंगलयान से खाना भेजा गया था जो कि अब खत्म हो रहा है. अब दूसरा मंगलयान कब भेजा जाएगा ?’ इतना ही नहीं शख्स ने ट्वीट में इसरो को भी टैग किया है.